stanford-oval/wikipedia huggingface dataset:
Rumors (שיר של ליזו)
וידאו קליפ

הווידאו קליפ הרשמי של השיר פורסם ב-13 באוגוסט 2021 בשידור חי בשעה 6:45 בבוקר בישראל. הקליפ הציג את ליזו בממלכה בדיונית, כשהיא לבושה בבגדים מינימליים, כמו גם העובדה שניתן לראות בו את קארדי בי בהריון. אודיו רשמי ו"נקי" של השיר הועלה בסמוך לכך. בנוסף לכך, התקיימה פרימיירה רשמית לקליפ. הוא בוים על ידי טאנו מוינו.
נכון לינואר 2022, מונה הצפיות של הקליפ עומד על למעלה מ-41 מיליון צפיות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  אוסטרליה | מצעד הסינגלים האוסטרלי | 16 |  |
|  אירלנד | מצעד הסינגלים האירי | 16 |  |
|  ארצות הברית | בילבורד הוט 100 | 4 |  |
|  ארצות הברית | מצעד 40 שירי המיינסטרים | 26 |  |
|  ארצות הברית | מצעד שירי ה-R&B/היפ-הופ | 1 |  |
|  ארצות הברית | מצעד השירים הקצביים | 32 |  |
|  הולנד | מצעד 40 הסינגלים ההולנדיים | 6 |  |
|  הממלכה המאוחדת | מצעד הסינגלים הבריטי | 20 |  |
|  ליטא | AGATA | 40 |  |
|  ניו זילנד | המצעד הניו זילנדי הרשמי | 23 |  |
|  פלנדריה | אולטראטופ 50 | 45 |  |
|  קנדה | קנדה הוט 100 | – |  |
|  קנדה | CHR/Top 40 | 40 |  |
|  שוודיה | סוורייטופליסטן | 60 |  |
|  שווייץ | המצעד השווייצרי | 85 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 13 באוגוסט 2021 | הזרמת מוזיקה • הורדה דיגיטלית • קלטת שמע • פלקסי • תקליטור | אטלנטיק • נייס לייף |  |
| ארצות הברית | 17 באוגוסט 2021 | רדיו שירים עכשוויים קצביים | אטלנטיק |  |
Last Kiss

| --- | --- |
 שיר בביצוע טיילור סוויפט
 מתוך האלבום Speak Now
 יצא לאור:  25 באוקטובר 2010
 תאריך הקלטה:  2009–2010
 סוגה:  בלדה • קאנטרי
 שפה:  אנגלית
 אורך:  6:07
 חברת תקליטים:  ביג משין
 כתיבה:  טיילור סוויפט
 הפקה:  סוויפט, נייתן צ'פמן
Last Kiss (בעברית: נְשִׁיקָה אַחֲרוֹנָה) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השלישי, Speak Now. השיר יצא לאור ב-25 באוקטובר 2010, ביחד עם שאר שירי האלבום, על ידי חברת התקליטים ביג משין רקורדס.
אף על פי שלא יצא כסינגל, הצליח השיר להגיע למקום ה-71 במצעד הבילבורד הוט 100.
רקע וכתיבה

השיר נכתב והולחן על ידי טיילור סוויפט לבדה והופק על ידה ועל ידי נייתן צ'פמן, בדומה לשאר שירי האלבום. סוויפט דיברה על השיר ואמרה עליו כי:
השיר "Last Kiss" הוא בערך כמו מכתב למישהו. אתה אומר את כל התחושות הנואשות וחסרות התקווה האלה שיש לך אחרי פרידה. לאחר שעוברים פרידה, אתה מרגיש את כל הדברים האלה. אתה מרגיש כעס ואתה מרגיש בלבול ותסכול. ואז יש את העצב המוחלט. העצב של אובדן האדם הזה, איבוד כל הזיכרונות והתקוות שהיו לכם יחד בעתיד. יש מקרים בהם יש לך את רגע האמת שבו אתה פשוט מודה בפני עצמך שאתה מתגעגע לכל הדברים האלה. כשהייתי באחד מאותם הרגעים האלה, כתבתי את השיר הזה.
הצלחה מסחרית

במצעד הבילבורד הוט 100 הגיע השיר למקום ה-71 אף על פי שלא יצא כסינגל. במצעד של קנדה הוט 100, הצליח להיכנס למקום ה-99 והיה לאחד מהשירים היחידים באותה השנה שעשו זאת מבלי שיצאו כסינגלים שיווקיים או כסינגלים. קליפ המילים של השיר שהועלה ליוטיוב זכה להצלחה וצבר למעלה מ-12 מיליון צפיות.
כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-31.5 מיליון השמעות.
ביקורת

כלפי השיר הופנו ביקורות חיוביות, תוך שברולינג סטון הוא דורג במקום ה-30 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 65 |  |
| רולינג סטון | כל 206 השירים של טיילור סוויפט, לפי דירוג | 30 |  |
| BuzzFeed | 167 השירים הטובים ביותר של טיילור סוויפט, לפי דירוג | 4 |  |
| NME | השירים הטובים ביותר של טיילור סוויפט, לפי דירוג | 149 |  |
| Paste | 158 השירים הטובים ביותר של טיילור סוויפט, לפי דירוג | 27 |  |
| Vulture | 179 השירים הטובים ביותר של טיילור סוויפט, לפי דירוג | 78 |  |
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Last Kiss" בוצע באצטדיון ראש החץ בקנזס סיטי, מיזורי ב-8 ביולי 2023 יחד עם השיר "Dorothea".
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |   ‏‏‏  מצעדים ודירוגים (2010)>  |
| --- | --- | --- | --- |
|  ארצות הברית | בילבורד הוט 100 | 71 |  |
|  קנדה | קנדה הוט 100 | 99 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
Last Kiss (Taylor's Version)

| --- | --- |
 שיר בביצוע טיילור סוויפט
 מתוך האלבום Speak Now (Taylor's Version)
 יצא לאור:  7 ביולי 2023
 תאריך הקלטה:  2022–2023
 סוגה:  קאנטרי פופ
 שפה:  אנגלית
 אורך:  6:09
 חברת תקליטים:  ריפבליק
 כתיבה:  טיילור סוויפט
 הפקה:  טיילור סוויפט, כריסטופר רו
לאחר שחתמה על חוזה הקלטות חדש עם ריפבליק רקורדס החלה סוויפט להקליט מחדש את ששת אלבומי האולפן הראשונים שלה. ההחלטה באה בעקבות הסכסוכה עם מנהלה החדש של ביג משין רקורדס, סקוטר בראון, שרכש את זכויות המאסטרינג של יצירותיה. בהקלטות החדשות של אלבומיה הייתה לסוויפט בעלות מלאה על המאסטרינג.
"Last Kiss (Taylor's Version)" (בעברית: "נְשִׁיקָה אַחֲרוֹנָה (גרסתה של טיילור)") היא הקלטה חוזרת של "Last Kiss". היא יצאה לאור על ידי סוויפט ב-7 ביולי 2023, באמצעות חברת התקליטים ריפבליק רקורדס, ביחד עם שאר שירי Speak Now (Taylor's Version), ההוצאה החוזרת של אלבומה משנת 2010.
Last Kiss (Taylor's Version) > מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | 65 |  |
|  אוסטרליה | מצעד הסינגלים האוסטרלי | 60 |  |
|  ארצות הברית | בילבורד הוט 100 | 57 |  |
|  קנדה | קנדה הוט 100 | 60 |  |
Kismet

| --- | --- |

 מפתח:  מייק קרשו (Mike Kershaw)
 גרסה אחרונה:  2.8.1 (24 ביוני 2004) 
 מערכת הפעלה:  חוצה פלטפורמות
 נכתבה בשפות:  C++, פייתון 
 סוג רישיון:  GPL
 קוד מקור:  https://github.com/kismetwireless/kismet 
 קטגוריה:  רחרחן
 www.kismetwireless.net
 
Kismet (באנגלית: Kismet תעתיק עברי: קיסמט) הוא כלי לבדיקה, סריקה ואיתור פריצות ברשתות אלחוטיות, מבוסס קוד פתוח ונכתב בשפת ++C.
הכלי משמש כרחרחן מנות בעל יכולת לאיתור חדירות ברשת אלחוטית, זמין להורדה במערכות הפעלה שונות כגון: Linux, Windows, Mac OSX, FreeBSD, OpenBSD ,NetBSD ותומך בתקנים הבאים: 802.11a, 802.11b, 802.11g ו- 802.11n.
מאפיינים

Kismet שונה מאחרים במספר תכונות:
עובד בצורה פסיבית, משמעות הדבר היא שהוא אינו שולח מנות המתועדות ביומן הרישום.
זיהוי שתי נקודות גישה אלחוטית קישור ביניהם.
כולל בתוכו מאפיינים בסיסיים של מערכת לגילוי חדירות (IDS) ויכול לזהות התקפות נגד הרשת.
יכול לשמור מנות ותעבורת רשת בפורמט המתאים לרחרחנים אחרים כגון: Wireshark, Tcpdump, Airsnort.
תוספים המאפשרים לסרוק תקנים נוספים כגון: DECT, Bluetooth ועוד.
זיהוי רמת ההצפנה ומציאת רשתות עם הנעולות עם סיסמאות ברירת מחדל.
ראו גם

רחרחן
Wireshark
בדיקת חדירות
קאלי לינוקס
NetStumbler
התקפת ביטול אימות ברשת אלחוטית
צילום מסך של רשימת רשתות
Delicate

"Delicate" (בעברית: "עָדִין" או "מְעוּדָן") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השישי שלה, Reputation. השיר יצא לאור ב-12 במרץ 2018, על ידי חברת התקליטים ביג משין רקורדס, כסינגל החמישי מתוך האלבום. סוויפט כתבה את השיר עם המפיקים שלו מקס מרטין ושלבאק. מבחינה מוזיקלית, הוא משלב סוגות מוזיקליות כמו אלקטרופופ. מבחינה לירית, מילותיו עוסקות בחוסר הביטחון שלה בשאלה האם מושא האהבה החדש שלה יוטרד מהמוניטין השלילי שיצרו לה.
השיר ספג שבחים ביקורתיים מטעם מבקרי המוזיקה, שרבים מהם שיבחו את כתיבת השירים של סוויפט ואת הפקתו העדינה בהשוואה לצלילים האלקטרוניים האגרסיביים של שאר שירי האלבום. הוא נכלל ברשימות סוף השנה של בילבורד, מגזין סלנט ורולינג סטון. בארצות הברית, "Delicate" כונה כ"להיט רדום": הוא הגיע בשיאו למקום ה-12 במצעד הבילבורד הוט 100 והפך לאחד מהשירים היציבים ביותר במצעד באותה השנה, כאשר שהה בו 35 שבועות. איגוד תעשיית ההקלטות האמריקאי העניק לו את תואר הפלטינה הכפולה, על מכירות של למעלה משני מיליון עותקים במדינה. "Delicate" נכנס לעשיריות פותחות בשלל מצעדים, תוך שקיבל שלל תארים במדינות כמו אוסטרליה, ברזיל וקנדה.
במאי הווידאו קליפים ג'וזף קאהן ביים את הווידאו קליפ של "Delicate", שצולם במשך שני לילות בלוס אנג'לס, ארצות הברית. הוא הוקרן בבכורה עולמית בטקס פרסי המוזיקה של iHeartRadio, שהתקיים ב-11 במרץ 2018 ומציג את סוויפט, כשהיא רוקדת במקומות שונים כמו מלון מילניום בילטמור, רחוב 7/תחנת המטרו סנטר, תיאטרון לוס אנג'לס ובר גולדן גופר. היא כללה את "Delicate" ברשימות השירים של סיבוב ההופעות החמישי שלה, "Reputation Stadium Tour"‏ (2018).
רקע וכתיבה

טיילור סוויפט הוציאה באוקטובר 2014 את אלבום האולפן החמישי שלה, 1989, שזכה להצלחה מסחרית חסרת תקדים. האלבום נמכר בלמעלה מתשעה מיליון עותקים בארצות הברית והנפיק שלושה סינגלים שכבשו את פסגת מצעד הבילבורד הוט 100: "Shake It Off",‏ "Blank Space" ו-"Bad Blood". סוויפט הייתה יעד לרכילות צהובונים במהלך אותה התקופה. היו לה מערכות יחסים רומנטיות קצרות עם המפיק הסקוטי קלווין האריס והשחקן האנגלי טום הידלסטון. מוניטין ה"ילדה הטובה" שלה נפגע מסכסוכים מתוקשרים עם ידוענים אחרים, בהם הראפר קניה וסט, אישיות התקשורת קים קרדשיאן והזמרת קייטי פרי. בהמשך, הפכה סוויפט ליעד רכילות גם ברשתות החברתיות, שם ניסתה למתן את התגובות שהופנו כלפיה וכלפי עשרות מיליוני העוקבים שלה. היא יצרה את אלבום האולפן השישי שלה, Reputation, כתשובה למהומה התקשורתית שסבבה כלפיה.
הפקה והרכב

"Delicate" נכתב על ידי טיילור סוויפט עם מפיקיו, מקס מרטין ושלבאק. הוא הונדס מוזיקלית על ידי סם הולנד ומייקל אילברט באולפני MXM בסטוקהולם, שוודיה ולוס אנג'לס, קליפורניה. המיקסינג של השיר נעשה על ידי סרבן גניאה באולפני MixStar בווירג'יניה ביץ', וירג'יניה, תוך שהמאסטרינג שלו נעשה על ידי רנדי מריל באולפני סטרלינג סאונד בניו יורק.
סוויפט כתבה את "Delicate" כהודאתה בפני מאהב פוטנציאלי, ותיארה את השיר (הרצועה החמישית ב-Reputation) כ"נקודת הפגיעות הראשונה" של האלבום. ארבע הרצועות הקודמות עוסקות בחוסר העניין של סוויפט במוניטין שלה, שהוא הנושא החוזר לאורך האלבום. ב"Delicate" היא מתחילה לחשוף את הפגיעות הפנימית שלה. במהלך מסיבת היציאה של האלבום ב-iHeartRadio, הסבירה סוויפט את המשמעות שמאחורי השיר: "כשאתה פוגש מישהו שאתה באמת רוצה בחיים שלך, האם משהו מזויף כמו המוניטין שלך יכול להשפיע?". כדי ליצור צליל שמשקף את הרגש הפגיע של המילים, מרטין ושלבאק תמרנו את קולותיה של סוויפט באמצעות ווקודר, שלדעת סוויפט נשמע "אמוציונלי באמת, פגיע ו... עצוב אבל יפה". השימוש בווקודר חזר על עצמו ברצועות הבאות ב-Reputation.
"Delicate" הוא בלדת אלקטרופופ. השיר משלב סינתיסייזרים ופעמות בהשפעת סגנון ההאוס. בתחילת השיר, סוויפט מתוודה ומדברת על מושא האהבה שלה וזאת, מכיוון שהמוניטין שלה לטענתה "מעולם לא היה גרוע יותר" ו"אתה חייב לחבב אותי בשבילי". מבקר המוזיקה קרל וילסון מסלייט פירש את החלק הזה כחשיפה של סוויפט על הדימוי הציבורי שלה ואמר: "לאחר הרכילות התקשורתית שהופנתה כלפיה, היא השיגה חופש שעזר לה להפוך את חייה הפרטיים לשלה". עוד נאמר, כי היא חולקת רגעים אינטימיים עם מושא האהבה שלה בבר גולדן גופר. לאורך השיר עוסקת סוויפט במונולוג הפנימי שלה, בשאלה האם מה שהיא עושה והדרך בה היא פועלת ישפיעו עליה ועל חיי האהבה שלה: "האם זה טוב שאמרתי את כל זה? האם זה מוקדם מדי לעשות את זה עדיין? כי אני יודעת שזה עדין". אף על פי שהיא משדרת ביטחון ומנסה לשלוט במודעות העצמית הפנימית שלה, היא מודה: "אני מעמידה פנים שאתה שלי במשך כל הזמן הארור הזה". במהלך הרפרן, קול דומיננטי מהדהד וחוזר על המילה "Delicate", בחזרה לשירתה של סוויפט.
הוצאה

ב-5 במרץ 2018 הודיעה סוויפט בחשבון הטוויטר שלה כי הקליפ של "Delicate" יוקרן בבכורה עולמית בטקס פרסי המוזיקה של iHeartRadio, שהתקיים ב-11 במרץ 2018. לאחר הקרנת הבכורה של הקליפ, ביג משין וריפבליק רקורדס שלחו את השיר לרדיו שירים עכשוויים למבוגרים בארצות הברית ב-12 במרץ, ולרדיו להיטים עכשוויים בארצות הברית ב-13 במרץ, כסינגל הפופ הרביעי מתוך Reputation. סוויפט הוציאה קליפ אנכי נוסף לשיר (שצולם בפורמט אנכי) באופן בלעדי עבור ספוטיפיי שבארצות הברית, הממלכה המאוחדת, שוודיה ואמריקה הלטינית, ב-30 במרץ 2018. הוא הועלה לערוץ היוטיוב שלה ב-15 במאי והיה זמין לצפייה בשאר רחבי העולם. באירופה, "Delicate" היה זמין להורדה דיגיטלית בגרמניה ב-12 במרץ, תוך שנשלח לתחנות הרדיו האיטלקיות והבריטיות ב-20 באפריל 2018.
כחלק מסדרת Spotify Singles הקליטה סוויפט גרסה מופשטת ל-"Delicate" באמצעות גיטרות אקוסטיות במקום הסינתיסייזרים בגרסה המקורית. הגרסה הופצה לצד גרסת הכיסוי שלה ל-"September" של ארת', וינד אנד פייר. שני השירים יצאו כמיני-אלבום ב-13 באפריל 2018, בחסות ספוטיפיי. עבור "Delicate", נעשו שני רמיקסים רשמיים: הראשון מאת סאוויר וראיין טדר, שהיה זמין ב-25 במאי, והשני מאת סיב, שהיה זמין ב-8 ביוני 2018.
וידאו קליפ > תקציר

הקליפ צולם במלון מילניום בילטמור (למעלה) וברחוב 7/תחנת המטרו סנטר (למטה).
הווידאו קליפ של "Delicate" בוים על ידי ג'וזף קאהן, וצולם במשך שני לילות בלוס אנג'לס, ארצות הברית; נקודות ציון המוצגות בו כוללות את מלון מילניום בילטמור, רחוב 7/תחנת המטרו סנטר, תיאטרון לוס אנג'לס ובר גולדן גופר. הקליפ נפתח עם סוויפט כשהיא נראית כחולמת בהקיץ על השטיח האדום. היא חוזרת למציאות כשכתב מכוון לעברה מיקרופון במטרה לראיין אותה. בין הבזקי המצלמות המהבהבות, דמות מסתורית מעבירה לה פתק נייר נוצץ.
לאחר הראיונות על השטיח האדום, סוויפט נכנסת ללובי המלון, מוקפת בארבעה שומרי ראש תוך שהאורחים מסתובבים ומביטים בה. סוויפט מוטרדת מתשומת הלב המופנית כלפיה, וכשהיא מקבלת קצת פרטיות בחדר הלבשה, היא הופכת את הפתק בידה ועושה פרצופים משונים מול המראה. בהמשך, קבוצת נשים קוטעת את שלוותה. כשהיא מביטה בשנית במראה, הפתק מתחיל לזהור והיא מבינה שהיא הפכה לבלתי-נראית היות שההשתקפות שלה במראה נעלמה.
כשסוויפט מבינה שהיא הפכה לבלתי-נראית, היא מתרגשת ומשליכה את עקביה, קורעת את החלק התחתון של שמלתה הכחולה ומתחילה לרקוד יחפה בלובי המלון, על שולחן הקונסיירז' ובחדר ריק. אף על פי שהיא נראית מרוגשת מחוסר הנראות שלה, ישנם רגעים בהם ניתן לראותה מדוכאת: בסצנה אחת במעלית עם אישה אחרת, סוויפט חושבת שהאישה מחייכת אליה, אבל היא למעשה מסתכלת על ההשתקפות שלה במראה. סוויפט ממשיכה ורוקדת ברציף הרכבת התחתית, ולבסוף רוקדת מחוץ לאותו הבר כשגשם שוטף יורד עליה. בסוף הקליפ, היא נכנסת לבר ואוחזת בשטר כסף. כולם מסתובבים ומביטים בה, והיא מבינה שהיא שוב נראית, מה שמוביל אותה לחייך.
וידאו קליפ > ניתוח וקבלה

כלי התקשורת ראו את חוסר הנראות של סוויפט בקליפ כדימוי לכך שגם בעת הקידומים הנלווים ל-Reputation, היא לא התראיינה באף מקום והייתה בלתי-נראית לכאורה. אמילי יאהר כתבת מטעם הוושינגטון פוסט תיארה את הקליפ כ"כזה המייצג את המוניטין של סוויפט". יאהר הסבירה כי הסצנות בהן נראית סוויפט כשהיא נרתעת מהכתבים ושומרי הראש, מקבילות לנסיגתה מהעיתונות, תוך שכינתה את חוסר הנראות שלה כמטפורה ל"פעם היחידה שהיא מסוגלת להיות עצמה". דניס וורנר מבילבורד כתבה שהקליפ מציג את סוויפט כשהיא "מוטרדת בבירור מהתהילה שלה", תוך שהשוותה את הנרטיב של "Delicate" ל-"Lucky" של בריטני ספירס משנת 2000. בניתוח אחר מטעם בילבורד כתב ריצ'רד הי: "סוויפט היא זמרת וגיטריסטית במקצועה, אך דרך הריקודים והבעות הפנים שלה, היא למדה לספר סיפורים באמצעות הגוף שלה". לדברי הי, בעוד שהמילים של "Delicate" נכתבו בהשראת חיי האהבה של סוויפט, הקליפ נוצר בהשראת יחסיה עם הקהל שלה. הוא ציין כי "הריקודים הטהורים, הכנים והדי מביכים שלה לצליליו הטהורים של השיר, הזכירו לקהל שלה את הסיבה שהיא התחילה לכתוב שירים מלכתחילה". הקליפ זכה בפרס ה-iHeartRadio בקטגוריית "הקליפ הטוב ביותר" בטקס שהתקיים בשנת 2019.
עם פרסום הקליפ, קהלים באינטרנט האשימו את סוויפט בכך ש-"Delicate" גנוב מפרסומת שביים ספייק ג'ונז בשנת 2016 עבור "Kenzo World", ניחוח של המותג הצרפתי קנזו. אמה פיין, חוקרת מוזיקה וקולנוע בעידן הדיגיטלי טענה כי: מבחינת הנרטיב, שני הסרטונים מתארים אישה ש"משתחררת מלחצי החברה ופועלת בחופשיות כאילו אף אחד לא צופה בה". כדי לבטא את הרגש הזה, שניהם מציגים כוריאוגרפיה המורכבת מתנועות ריקוד לא שגרתיות, השזורות בתנועות בלט מוכרות. פיין העירה כי בעקבות כך, הקליפ של "Delicate" מאפשר לקהל לראות את הסוויפט "האמיתית", מעבר לתדמית השיווקית והמסחרית שלה.
ביקורת

"Delicate" ספג ביקורות חיוביות מטעם מבקרי המוזיקה, שרובם שיבחו את יכולת כתיבת השירים של סוויפט. רויסין או'קונור מאינדיפנדנט תיארה את השיר כדוגמה ל"כתיבת שירים כנה וישירה ביותר" של סוויפט. סטיבן תומאס ארלוויין מ-AllMusic באופן דומה, שיבח את הצגת הפגיעות של סוויפט, וטען שמדובר ב"תרגיל הכרחי" שעזר לה להתבגר כזמרת-יוצרת. אן פאוורס מ-NPR כינתה "Delicate" כאחד מ"הרצועות הזכורות ביותר" מ-Reputation, ותיארה אותו כתזכורת ליכולת כתיבת השירים של סוויפט ביצירת שירים אישיים. במאקו נכתב כי "משהו ב-"Delicate" מייחד אותו מכל שאר השירים שמופיעים באלבומה החדש של הכוכבת" ועוד נכתב, כי "אחרי שבמשך תקופה ארוכה היא ניסתה לשמור על התדמית הקשוחה שבנתה לעצמה, היא מרשה לעצמה להתפרק ולחשוף בו צד עדין ופגיע. היא לא חוששת להיראות מטופשת עם פרצופים מוזרים או תנועות ריקוד ביזאריות, ואנחנו מודים שזה קצת גורם לנו להתאהב בה מחדש". אבי גולדברגר בוואלה! NEWS כינו את השיר כ"בלדה אלקטרונית מרגשת", תוך שהזכירו לצידו גם את השיר "Gorgeous", שיצא כסינגל שיווקי מתוך האלבום.
מבקרים אחרים ציינו לשבח את ההפקה הקלה יותר של השיר ואת הרגש הפגיע שבו, לעומת הדרמה, האפלה והנקמה שהופיעו בשירים האחרים ב-Reputation. זאק שונפלד מניוזוויק החמיא ל-"Delicate" על שהציע "אווירה לבבית" בניגוד ל"תוקפנות שהוצגה בשירים שקדמו לו". בביקורת דומה, כינה אותו טרוי סמית' מ-The Plain Dealer כאחד השירים הטובים יותר מהאלבום והוסיף כי "סוויפט שומרת בו על מצב רוח קל". עבור סאל צ'ינקוומאני ממגזין Slant, המיזוג של "הביקורת העצמית החריפה עם סוגת הפופ בשיר, מציע רגע מהנה בהשוואה לסוגת ה-EDM שנכללה בשאר השירים באלבום". עורך מטעם Clash מתח ביקורת על Reputation וטען שמדובר ב"אלבום יומרני עם מילים מוגזמות על תהילה", אך שיבח את "Delicate" וטען שמדובר ברצועה המציעה כנות רגשית. ג'ורדן סרג'נט מטעם Spin טען שהשיר הוא אחד מהכנים ביותר באלבום, והוסיף שהוא בעל "מתיקות עדינה".
המבקרים ראו את "Delicate" כאחד מהשירים החזקים ביותר של סוויפט. ג'יין סונג מ-Paste, האנה מלריאה מ-NME, ורוב שפילד מרולינג סטון שיבחו כולם את הפגיעות המוצגת בשיר הן מבחינת מילים והן מבחינת המוזיקה. שפילד דירג את השיר במקום הראשון ברשימת "השירים הטובים ביותר בשנת 2017". ברשימות דומות שפורסמו על ידי Slant דורג במקום התשיעי, ברולינג סטון דורג במקום ה-12, ובבילבורד דורג במקום ה-35. "Delicate" היה לאחד מהשירים עטורי הפרסים בטקס פרסי הפופ של BMI‏ (2019), ובטקס פרסי ASCAP‏ (2019 ו-2020). ברולינג סטון הוא דורג במקום ה-4 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 7 |  |
| רולינג סטון | כל 206 השירים של טיילור סוויפט, לפי דירוג | 4 |  |
| BuzzFeed | 167 השירים הטובים ביותר של טיילור סוויפט, לפי דירוג | 18 |  |
| NME | השירים הטובים ביותר של טיילור סוויפט, לפי דירוג | 10 |  |
| Nylon | רצועות מספר 5 הטובות ביותר של סוויפט, מדורגות | 4 |  |
| Paste | 158 השירים הטובים ביותר של טיילור סוויפט, לפי דירוג | 5 |  |
| Uproxx | 50 השירים הטובים ביותר של טיילור סוויפט, מדורגים | 5 |  |
| Vulture | 179 השירים הטובים ביותר של טיילור סוויפט, לפי דירוג | 21 |  |
| Glamour | שירי טיילור סוויפט מדורגים, 10 השירים הטובים ביותר והגרועים ביותר | 2 |  |
הצלחה מסחרית

"Delicate" היה להיט רדום בארצות הברית. עם יציאתו כסינגל במרץ 2018, הוא הגיע למקום ה-84 במצעד הבילבורד הוט 100 ולמקום ה-32 במצעד שירי הפופ. עד מאי, הוא נכנס ל-40 העליונים במצעד הבילבורד הוט 100, מה שהפך אותו לשירה ה-56 של סוויפט שנכנס ל-40 העליונים במצעד. בכך היא הגדילה את שיאה כאישה עם הכי שירים שנכנסו ל-40 העליונים במצעד. בשבוע ה-16 ליציאתו, "Delicate" נכנס ל-20 העליונים במצעד הבילבורד הוט 100, בעיקר בזכות נתוני רדיו גבוהים. הוא היה הסינגל השני מ-Reputation שנכנס לעשירייה הפותחת במצעד שירי הרדיו של בילבורד (בשיאו הגיע למקום השני), אחרי הסינגל המוביל "Look What You Made Me Do". כלהיט רדיו חזק, "Delicate" הגיע למקום הראשון במצעד 40 שירי המיינסטרים (מצעד שירי הפופ), תוך שהיה לסינגל הראשון מהאלבום שהגיע למקום הראשון במצעד 40 השירים למבוגרים, ובמצעד השירים העכשוויים למבוגרים. אף על פי שהוא לא היה מקום ראשון במצעד הבילבורד הוט 100 כמו "Look What You Made Me Do", הוא היה להיט הרדיו הגדול ביותר שיצא מתוך Reputation.
בסופו של דבר, "Delicate" הגיע בשיאו למקום ה-12 ושהה 35 שבועות במצעד הבילבורד הוט 100, והיה לראשון מ-Reputation שהצליח לשהות במשך פרק זמן שכזה במצעד. השיר היה לאחד מעשרת השירים המצליחים ביותר מבחינת השמעות ומאזינים ברדיו בארצות הברית בשנת 2018, וצבר 2.509 מיליארד השמעות ומאזינים בסך הכול. הוא קיבל את תואר הפלטינה הכפולה על ידי איגוד תעשיית ההקלטות האמריקאי, על מכירות של למעלה משני מיליון עותקים במדינה. פיליפ קוסורס מ-Uproxx טען שהשיר היה הלהיט הגדול ביותר מ-Reputation, אף על פי שהוא לא הצליח להיות מקום ראשון במצעד הבילבורד הוט 100 כמו "Look What You Made Me Do". אנדרו אונטרברגר, מטעם בילבורד, תיאר את ההצלחה של "Delicate" במצעדי הבילבורד כמהפך "בעידן Reputation". הוא הוסיף כי "בעוד שהסינגלים הקודמים מהאלבומים לא הצליחו לשהות שבועות רבים במצעדי הבילבורד, "Delicate" הצליח בכך".
בשאר רחבי העולם, נכנס "Delicate" ל-20 העליונים במדינות רבות כמו איסלנד (3), הונדורס (11), מלזיה (14), צ'כיה (19), וקנדה (20). בנוסף לכך, הוא נכנס ל-40 העליונים ביוון, הונגריה, אירלנד, ניו זילנד, נורווגיה (שם קיבל את מעמד הזהב), ואוסטרליה (שם קיבל את מעמד הפלטינה). השיר קיבל את תואר הפלטינה בברזיל, ואת תואר הזהב בפורטוגל, ובריטניה, שם לא הצליח להיכנס ל-40 העליונים.
הופעה

סוויפט כללה את "Delicate" ברשימת השירים של סיבוב ההופעות החמישי שלה "Reputation Stadium Tour"‏ (2018), אותו השיקה לקידום Reputation. היא ביצעה את השיר כאשר עמדה בתוך מ"תקן דמוי סל, אשר ריחף באוויר באמצעות מנגנון מסוים מעל הקהל, תוך שבלונים בצבע זהב פוזרו ברחבי האולמות. סוויפט ביצעה גרסה אקוסטית לשיר בשילוב גיטרה, במהלך BBC Radio 1's Big Weekend ב-27 במאי 2018, בסוונסי. ב-6 בדצמבר 2018, סוויפט הופיעה ללא הודעה מוקדמת במהלך "מופע הכישרונות החמישי של אלי קואלישיין", מופע צדקה שאורגן על ידי המפיק ג'ק אנטונוף בניו יורק, שם ביצעה ביצוע אקוסטי של "Delicate" ביחד עם היילי קיוקו.
ב-23 באפריל 2019 ביצעה סוויפט גרסה אקוסטית לשיר במרכז לינקולן לאמנויות הבימה במהלך חגיגת טיים 100, שם זכתה לכבוד והוכתרה לאחד מ-"100 האנשים המשפיעים ביותר של השנה". במהלך קידום אלבום האולפן השביעי שלה Lover בשנת 2019, ביצעה סוויפט את השיר בפסטיבל ונגו טנגו של iHeartRadio ב-1 ביוני, בקונצרט פריים דיי אמזון 2019, ובקונצרט החד-פעמי של City of Lover שהתקיים בפריז ב-9 בספטמבר. במהלך City of Lover ביצעה שירים נוספים כדוגמת "I Knew You Were Trouble",‏ "You Belong with Me" ו-"22".
קרדיטים וצוות

כל הקרדיטים שלהלן לקוחים מהערות האלבום של Reputation.
הונדס באולפני MXM (לוס אנג'לס, קליפורניה; סטוקהולם, שוודיה)
המיקסינג נעשה באולפני MixStar (וירג'יניה ביץ', וירג'יניה)
המאסטרינג נעשה בסטרלינג סאונד (ניו יורק)
| --- | --- |
 טיילור סוויפט – שירה ראשית, כתיבה  מקס מרטין – הפקה, כתיבה, תכנות, כלי מקלדת  שלבאק – הפקה, כתיבה, תכנות, כלי מקלדת  סם הולנד – הנדסה  מייקל אילברט – הנדסה:  קורי בייס – עוזר הנדסה  ג'רמי לרטולה – עוזר הנדסה  סרבן גניאה – מיקסינג  ג'ון האנס – הנדסת מיקס  רנדי מריל – הנדסת מאסטרינג
מיקומי שיא

|   ‏‏‏  מצעדים ודירוגים (2017–2019)> מדינה |   ‏‏‏  מצעדים ודירוגים (2017–2019)> מצעד |   ‏‏‏  מצעדים ודירוגים (2017–2019)> מיקום שיא |   ‏‏‏  מצעדים ודירוגים (2017–2019)>  |
| --- | --- | --- | --- |
|  אוסטריה | Ö3 אוסטריה טופ 40‏ | 70 |  |
|  אוסטרליה | מצעד הסינגלים האוסטרלי | 28 |  |
|  איסלנד | הפלייליסט | 3 |  |
|  אירלנד | מצעד הסינגלים האירי | 31 |  |
|  ארצות הברית | בילבורד הוט 100 | 12 |  |
|  ארצות הברית | מצעד השירים העכשוויים למבוגרים | 1 |  |
|  ארצות הברית | מצעד 40 השירים למבוגרים | 1 |  |
|  ארצות הברית | מצעד 40 שירי המיינסטרים | 1 |  |
|  ארצות הברית | מצעד הדאנס/מיקס שואו איירפליי | 4 |  |
|  הונגריה | Rádiós Top 40 | 32 |  |
|  הונדורס | Honduras Top 50 | 11 |  |
|  הממלכה המאוחדת | מצעד הסינגלים הבריטי | 45 |  |
|  ולוניה | אולטראטופ 40 | 4 |  |
|  ונצואלה | רקורד ריפורט | 69 |  |
|  יוון | IFPI Greece | 25 |  |
|  מלזיה | RIM | 14 |  |
|  נורווגיה | VG-lista | 27 |  |
|  ניו זילנד | המצעד הניו זילנדי הרשמי | 33 |  |
|  סלובקיה | ČNS IFPI | 61 |  |
|  סקוטלנד | מצעד הסינגלים הסקוטי | 51 |  |
|  פולין | ZPAV | 42 |  |
|  פורטוגל | מצעד הסינגלים הפורטוגזי | 56 |  |
|  פינלנד | המצעדים הפיניים הרשמיים | 46 |  |
|  פלנדריה | אולטראטופ 50 | 4 |  |
|  צ'כיה | ČNS IFPI | 19 |  |
|  צרפת | SNEP | 169 |  |
|  קנדה | קנדה הוט 100 | 20 |  |
|  קנדה | AC | 3 |  |
|  קנדה | CHR/Top 40 | 6 |  |
|  קנדה | Hot AC | 2 |  |
|  שוודיה | סוורייטופליסטן | 98 |  |
|  שווייץ | המצעד השווייצרי | 88 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  ארצות הברית | בילבורד הוט 100 | 24 |  |
|  ארצות הברית | מצעד 40 השירים למבוגרים | 2 |  |
|  ארצות הברית | מצעד השירים העכשוויים למבוגרים | 9 |  |
|  ארצות הברית | מצעד 40 שירי המיינסטרים | 18 |  |
|  ארצות הברית | מצעד הדאנס/מיקס שואו איירפליי | 45 |  |
|  פורטוגל | מצעד הסינגלים הפורטוגזי | 174 |  |
|  קנדה | קנדה הוט 100 | 36 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד השירים העכשוויים למבוגרים | 6 |  |
|  פורטוגל | מצעד הסינגלים הפורטוגזי | 770 |  |